Tekst til Vintersbølle Strand, Vordingborg

NaturFællesskaber: Vintersbølle Strand, Vordingborg

Vintersbølle natur og sansesti. Det er en smuk gåtur med udsigt over vandet på ca. 1 km.

Der er god mulighed for parkering ved Vordingborg kommunes Plejecenter Vintersbølle. Adressen er Vintersbølle Strand 1, 4760 Vordingborg. Herfra er der 100 meter til rutens startpunkt.

Ved rutens start er der en enkelt handicapparkeringsplads.

Stien har et kørestolsegnet underlag hele vejen. Mest asfalt men også grus.

Stien har også et overdækket madpakkehus med en smuk udsigt over eng og hav.

Find et godt hvilested på en bænk og nyd havudsigten og freden.

Om foråret og sommeren er der mange vilde blomster og sanselige oplevelser på stien.

Stien har en lille hældning ned mod vandet.

Og en lille stigning op mod skoven.

Der er højst 300 meter mellem bænke og hvilesteder.

På ruten er der mulighed for at lave mad over bål.

På turen med UlykkesPatientForeningen vil det være muligt at benytte Plejecenter Vintersbølles handicaptoilet.

God tur.